Mest kendt er han som godsejer – han ejede fra [[1759]] Algestrup og [[Egemarke]], som han fik af sin svigerfader, og [[Vedbygård]] på [[Sjælland]] ([[stamhuset Barnersborg]]), som han arvede [[1768]] efter [[Joachim Hartwig Johann von Barner]] – og som den, der blev stamfader til slægten Barner i Danmark, idet samtlige hans [[agnatisk]]e efterkommere lod sig [[Naturalisation|naturalisere]] som [[Adel i Danmark|dansk adel]] [[3. juli]] [[1872]]. Han døde på Algestrup 20. marts 1775 og var gift 1. gang ([[8. september]] [[1758]]) med Louise Christiane Magdalene Charlotte [[Adeler]] (27. maj 1731 – 27. maj 1759), en datter af [[gehejmeråd]] [[Frederik Adeler (stiftamtmand)|Frederik Adeler]] og Anna Beate født [[Rosenkrantz]], og 2. gang ([[28. oktober]] [[1760]]) med Henriette Margrethe Lente-Adeler (8. september 1731 – 3. oktober 1786), en datter af gehejmeråd [[Theodor Lente-Adeler]] og Leopoldine Cathrine født Rosenkrantz. Hun blev stammoder til de tre endnu levende linjer af slægten Barner.
Historie